શરદપૂર્ણિમાનું મહત્ત્વ રાસોત્સવના કારણે અલગ જ છે, અને રાસોત્સવનો મહિમા પણ અધ્યાત્મિક્તા અને સંસ્કૃતિ તથા સમર્પણભાવ સાથે કૃષ્ણભક્તિને જોડે છે. શ્રીકૃષ્ણની વાંસળીની મધૂરતા અને મોહક વ્યક્તિત્વમાંથી આધ્યાત્મિક પ્રેમ તથા સમર્પણભાવ પ્રગટ થાય છે. ભગવાન શિવજીને પણ આ રાસલીલાનો મોહ ઉત્પન્ન થયો અને ગોપીનું સ્વરૃપ ધારણ કર્યું, તેથી વૃન્દાવનના ગોપેશ્વર મંદિરમાં શિવજી દિવસે શિવરૃપમાં હોય છે અને સાંજે ગોપી સ્વરૃપના શણગાર ધારણ કરે છે. તેથી શરદપૂર્ણિમા કૌમુદી મહોત્સવ તરીકે પણ ઉજવાય છે.